**ИЗМЕНЕНИЯ И ДОПЪЛНЕНИЯ НА**

**ПРАВИЛА**

**ЗА УСЛОВИЯТА И РЕДА ЗА ЗАПЛАЩАНЕ НА СРЕДСТВА НА ИЗПЪЛНИТЕЛИТЕ НА БОЛНИЧНА МЕДИЦИНСКА ПОМОЩ НА ДОПЪЛНИТЕЛНИ ТРУДОВИ ВЪЗНАГРАЖДЕНИЯ НА МЕДИЦИНСКИЯ ПЕРСОНАЛ ЗА СРОКА НА ОБЯВЕНА ИЗВЪНРЕДНА ЕПИДЕМИЧНА ОБСТАНОВКА ПОРАДИ ЕПИДЕМИЧНО РАЗПРОСТРАНЕНИЕ НА ЗАРАЗНА БОЛЕСТ ПО** **ЧЛ. 61, АЛ. 1 ОТ ЗАКОНА ЗА ЗДРАВЕТО**

 **УТВЪРДЕНИ С РЕШЕНИЕ НА НАДЗОРНИЯ СЪВЕТ НА НЗОК №РД-НС-04-2 ОТ 12.01.2021Г.**

**§ 1. в частта:**

**Раздел IІ.** Условия и ред за заплащане на изпълнителите на болнична медицинска помощ средства от бюджета на НЗОК за допълнителни трудови възнаграждения на категории лица по раздел I т.1, т.2 и т.3. за срока на обявена извънредна епидемична обстановка поради епидемично разпространение на заразна болест по чл. 61, ал. 1 от Закона за здравето.

**се правят следните изменения:**

**Т. 1**. За посочените категории лица в раздел I т. 1, т. 2 и т. 3, получават допълнителни трудови възнаграждения по настоящите правила при условие, че са положили труд по професията си за реално отработеното време през съответният месец.

**Т.6** Лечебните заведения, изпълнители на болнична медицинска помощ, в срок до 20 число на месеца, следващ изработения месец, подават чрез услугата за електронна препоръчана поща, а именно Система за електронно връчване, съгласно разписаните правила за използване на услугата, предоставена от Държавната агенция за електронно управление (ДАЕУ) и публикувана на <https://edelivery.egov.bg>, документите по т. 3, придружени с фактура в PDF формат, подписани с КЕП съгласно чл. 13, ал. 2 ЗЕДЕП.

**§ 2. В частта**

**Раздел IIІ.** Утвърждаване, заплащане и коригиране на стойностите на разходите за сумите по чл. 5 от ЗБНЗОК за 2021 г.

**се правят следните изменения и допълнения:**

**Т. 7.** Заплащанетона средствата на изпълнителите на болнична медицинска помощ за допълнителни трудови възнаграждения на наетите категории лица по раздел I ал. 1 т.1 ,т. 2 и т. 3 се осъществява ежемесечно в сроковете по НРД за МД 2020-2022 г.,на основание подадените документи по раздел II т. 3, придружени с издадена фактура.

Т. 8.3. количество – за всяка категория лица по раздел I ал. 1 т.1 ,т. 2 и т. 3 за месеца;

Т.8.4. се отменя

Т. 8.5. обща стойност за всяка категория лица по раздел I ал. 1 т.1 ,т. 2 и т. 3;

Създава се нова Т. 8.6 обща стойност по фактурата.

Настоящите правила изменят и допълват правилата, приети с решение на Надзорния съвет № РД-НС-04-2 от 12.01.2021г., и допълнени от Надзорния съвет с Решение № РД-НС-04-11 от 21.01.2021г., и влизат в сила от датата на настоящото решение.